CELEX: 62017CA0562
Language: sk
Date: 2019-02-14 00:00:00
Title: Vec C-562/17: Rozsudok Súdneho dvora (deviata komora) zo 14. februára 2019 (návrh na začatie prejudiciálneho konania, ktorý podal Audiencia Nacional — Španielsko) — Nestrade SA/Agencia Estatal de la Administración Tributaria (AEAT), Tribunal Económico-Administrativo Central (TEAC) (Návrh na začatie prejudiciálneho konania — Trinásta smernica 86/560/EHS — Postup vrátenia dane z pridanej hodnoty (DPH) — Zásady ekvivalencie a efektivity — Podnik, ktorý nie je usadený v Európskej únii — Predchádzajúce právoplatné rozhodnutie o zamietnutí vrátenia DPH — Nesprávne identifikačné číslo pre DPH)

8.4.2019   
            
            
               SK
            
            
               Úradný vestník Európskej únie
            
            
               C 131/10
            
         
      Rozsudok Súdneho dvora (deviata komora) zo 14. februára 2019 (návrh na začatie prejudiciálneho konania, ktorý podal Audiencia Nacional — Španielsko) — Nestrade SA/Agencia Estatal de la Administración Tributaria (AEAT), Tribunal Económico-Administrativo Central (TEAC)
      (Vec C-562/17) (1)
      
      (Návrh na začatie prejudiciálneho konania - Trinásta smernica 86/560/EHS - Postup vrátenia dane z pridanej hodnoty (DPH) - Zásady ekvivalencie a efektivity - Podnik, ktorý nie je usadený v Európskej únii - Predchádzajúce právoplatné rozhodnutie o zamietnutí vrátenia DPH - Nesprávne identifikačné číslo pre DPH)
      (2019/C 131/12)
      Jazyk konania: španielčina
      
         Vnútroštátny súd, ktorý podal návrh na začatie prejudiciálneho konania
      
      Audiencia Nacional
      
         Účastníci konania pred vnútroštátnym súdom
      
      
         Žalobkyňa: Nestrade SA
      
         Žalovaní: Agencia Estatal de la Administración Tributaria (AEAT), Tribunal Económico-Administrativo Central (TEAC)
      
         Výrok rozsudku
      
      Ustanovenia trinástej smernice Rady 86/560/EHS zo 17. novembra 1986 o harmonizácii zákonov členských štátov týkajúcich sa daní z obratu — postup vrátenia dane z pridanej hodnoty osobám podliehajúcim zdaneniu, ktoré nesídlia na území spoločenstva, sa majú vykladať v tom zmysle, že nebránia tomu, aby členský štát v rámci výkonu práva na vrátenie DPH časovo obmedzil možnosť opraviť chybné faktúry, napríklad opravou identifikačného čísla na účely DPH, ktoré pôvodne bolo uvedené na faktúre, za predpokladu, že sú dodržané zásady ekvivalencie a efektivity, čo musí overiť vnútroštátny súd.
      
         (1)  Ú. v. EÚ C 437, 18.12.2017.